Odles

Les **Odles** é na grupa de crëps dles Dolomites che adöm cun la grupa de Pöz, l Pütia y les Odles de Funes tol ite la maiú pert dl raiun dl Parch natural Pöz-Odles.

## Geografia
La Odles ie sciche n piene de pizes danter Funes y la Val Badia a nord y Gherdëina cun l chemun de Santa Cristina a sud.
Japè dla Odles dl viëres de sud iel la mont de Mastlé y la pastura de Ncisles. 
La majera pizes ie l Sas Rigais y la Furchëta, tramedoves autes  metri.

A urient ie la Odles despartides dala grupa dl Puez tres la Gran Roa, la Furcela dla Roa y Forces de Siëles.
A uzidënt fina la Odles cun la Secëda. A sud ie la montes Ncisles y Mastlé a nord-urient ie la Odles despartides dala Grupa dl Putia da la Val de Longiarù y la Furcela de Munt de Furćia. A nord dla Fermedes ie la Mont Gsnaghen.

Tla grupa dla Odles ie a uzidënt la Fermedes, spartides tres la Furcela de Mezdi dal Sas Rigais y l'autra pizes.


Odles_Eures_de_Bredles_Schienboden.jpg|La Odles da pert de Resciesa.
Val Gardena Cisles.JPG|La Odles dl vieres de Gherdëina.
Forces de Siëles Fermedes La Cansles y Val da la Roa Gherdëina.jpg|L'Odles ududes da Forces de Siëles.
Cresta de Longiaru i Mont dal Ega cun Cansles.JPG|La Cresta de Longiarù.
Col_dala_Cr%C3%ABusc_Ncisles.jpg|La Mont dal Ega, a man drëta l Col dala Crëusc.


## Fermedes
La Fermedes scumencia dala Secëda cun la Furcela de Pana (2447 m.s.l.m.) a uzidënt. La Fermeda Dessot (2590 m.s.l.m.) y la Fermeda Dessëura (2630 m.s.l.m.) ie dites nce Peles de Fermeda. 
I crëps va inant cun la pitla Fermeda (2814 m.s.l.m.) , y la Gran Fermeda (2873 m.s.l.m), la Tor o Ciampanil de Funes (2834 m.s.l.m) n pue plu a nord, la Odla de Ncisles (2780  m.s.l.m.) plu a sud, la Gran Odla (2832 m.s.l.m.), la Odla de Funes (2800 m.s.l.m.) plu a nord y l Sas de Mesdì (2762 m.s.l.m.) cun a nord l Cumedel (2755 m.s.l.m.). Danter la Gran Fermeda y la Odla de Ncisles ie la Furcela de Funes. 
Danter la Odla de Ncisles y la Gran Odla ie la Furcela de Ncisles. Danter la Odla de Funes y l Sas de Mesdì ie na furcela bela ërta tlameda Furcela dl'Odles.
## Sas Rigais

A urient dla Furcela de Mesdì ie l Sas Rigais, la Val dala Salieries cun la Gran Furchëta (3025 m.s.l.m.) y Pitla Furchëta (2975 m.s.l.m.), la Porta y l Sas dla Porta (2967 m.s.l.m.). La Mont dal Ega fina a nord cun la doi pizes Odla de Valdusa (2936 m.s.l.m.) y Sas dal Ega (2924 m.s.l.m.), a urient la Cresta de Longiarù y la Cansles (2787 m.s.l.m.). Danter la Cresta de Longiarù y la Cansles ie la Furcela dal Ega. Japé dl Sas dla Porta ie l Col dala Crëusc cun na crëusc dl tëmp. L'ultima piza a nord ie la Tor de Longiarù

La Val dala Saliëries ie cunesciuda per la liejënda de Karl Felix Wolff.

## Marca
L ann 2015 à la postes talianes dat ora na marca cun n dessëni dla Odles de Anna Maria Maresca

Geisler Foto Johannes 1890.jpg|La Odles ududes da Ncisles te na foto de Bernhard Johannes (1846 - 1899).
Abend in den Dolomiten Leopold Günther-Schwerin oR.jpg|La Odles te n cheder de Leopold Günther-Schwerin (1865–1938).
Odles ududes da Funes Thoma.jpg|Odles ududes da Funes te na stampa de n cheder de Josef Thoma.


## Notes


## Bibliografia
* Franz Moroder: ''Zur Topographie und Nomenclatur der Geisslerspitzen-Gruppe''..
* Julius Gallhuber: Dolomiten. Ein Führer durch die Täler, Orte und Berge der gesamten Dolomiten, III. Band Westliche Dolomiten. Artaria, Viena 1929. pl. 38–72.
* Ettore Castiglioni: Odle Sella Marmolada. Club Alpino Italiano – Touring Club Italiano, Roma – Milan 1937.
* Alex Moroder: *Calënder di mensc cun descrizion y fotegrafies de nosc crëps*. Calënder de Gherdëina 1977, pl. 4-27.

## Cëla nce
Furchëta

Sas Rigais

Gran Fermeda

Gran Odla

Sas de Porta
 
Sas da l'Ega

Sas de Mesdì